ועדת הפנים ואיכות הסביבה, כנסת 15, פרוטוקול מספר 34, 1999-11-29 11:30

דוד אזולאי: אני פותח את הישיבה.

דוד אזולאי: שמעתי בתקשורת על העיצומים ברשם העמותות.

דוד אזולאי: שומעים הרבה דברים, ואני מודה על האמת שלא הפריע לי העניין, עד שהתחלתי להיות מוצף בטלפונים ובמכתבים מכל מיני זרמים, שהעיצומים אצל רשם העמותות גורמים לנזקים קשים כי לא מעבירים אישורים על ניהול תקין.

דוד אזולאי: התוצאה היא שהם לא יכולים לקבל את ההקצבות המגיעות להם בדין.

דוד אזולאי: אני חייב להודות שהיה מקרה בו נאמר שהכל היה בסדר עם עמותה מסויימת, אבל היא היתה יכולה לקבל תקציבים ממשרדי הממשלה.

דוד אזולאי: נאלצתי להתערב, ונתקלתי בתשובה שיש עיצומים.

דוד אזולאי: נקטתי יוזמה יחד עם מנהלת הוועדה.

דוד אזולאי: ביקרתי במקום, ואני אומר לכם שאם זה נקרא משרד ממשלתי האמור לתת שירות לציבור, הרי שזה לא מביא כבוד לא למקבל השירות ולא לנותן השירות.

דוד אזולאי: הזדעזעתי ממראה עיניי, במיוחד כשמדובר בנושא כל כך רגיש, כשבעצם אפשר להכניס ולהוציא מסמכים בקלות יתרה.

דוד אזולאי: תיקים עמדו בפרוזדור, וכל אורח שנכנס לשם יכול היה בחצי דקה להוציא או להכניס מסמך.

דוד אזולאי: פניתי מייד בכתב לממונה על הדיור הממשלתי, מר גבי שוחט.

גבי שוחט: פנית לחשב הכללי.

גבי שוחט: יש נייר לחשב הכללי.

דוד אזולאי: גם לחשב הכללי, אבל יש גם מכתב לגבי שוחט.

דוד אזולאי: מאז המכתב הזה מהתאריך 9 בנובמבר, הודעתי שתוך עשרה ימים נקבל התייחסות, ולא היתה שום התייחסות.

דוד אזולאי: אני חושב שלא יתכן מצב כזה.

דוד אזולאי: אני מבקש לדעת איפה העניין עומד.

דוד אזולאי: אני גם רוצה לנצל את הבמה הזאת לפנות לרשם העמותות.

דוד אזולאי: אתם אמנם נוקטים בעיצומים, אבל דעו לכם, ישנם מוסדות שעומדים בפני התמוטטות, ואני מדבר על מוסדות מכל גווני הקשת שמנהלים ניהול תקין ומחכים לאישור המיוחל הזה ולא מקבלים אותו.

דוד אזולאי: אני חושב שמן הראוי או שתפנו למשרד האוצר שלא יעכב את התקציבים, או שלפחות תתחילו לשחרר את האישורים הללו.

דוד אזולאי: עמירם בוגט: קודם כל, התיאור הוצג נכון, אבל אני לא חושב שהעובדה שאנחנו יושבים משני צדי השולחן מתארת את המצב, כי אנחנו עובדים ביחד בעניין, ואני רוצה לציין את זה כבר בהתחלה.

דוד אזולאי: אנחנו עובדים על זה ועבדנו על זה בעבר.

דוד אזולאי: אני לא חושב שאני צריך לחזור על הסיפורים.

דוד אזולאי: מי שיושב פה יודע על התלאות שהיו במבנה הראשון, במבנה השני, ויש היום מבנה שהראו לנו, והוא מבנה יפה - בניין התאומים - ואנחנו מחכים רק לאישור עם לוח זמנים וכו'.

דוד אזולאי: אנחנו מחכים שיאמרו שיש הוראות לאיש התחזוקה להתחיל לתאם את המבנה שראינו ושמצא חן בעינינו.

דוד אזולאי: יש כאן הידברות כל הזמן.

דוד אזולאי: אנחנו אמורים לקבל את המסמך הזה מייד.

דוד אזולאי: כמו שציינתי, במקרה פגשנו את הרפרנט שלנו איש אגף התקציבים, שהוסיף עוד נתון שהיה חשוב כדי לסגור את העניין, ואני מקווה שהעניין הזה ייסגר תוך ימים ספורים.

אביגדור ליברמן: אתם יחידת סמך?

אביגדור ליברמן: עמירם בוגט: אנחנו לא יחידת סמך, לצערנו.

אביגדור ליברמן: אנחנו חלק ממשרד הפנים לכל דבר ועניין.

אביגדור ליברמן: מה שמייחד אותנו הוא שיש לנו תקציב מותנה בהכנסות, וכל מה שאנחנו גובים מאגרות שנתיות מהעמותות משמש את הצרכים שלנו לפי הסדר שסגרנו עם משרד האוצר כבר לפני שנתיים - מה לפיקוח ובקרה, מה לשיפור מבנים, מה למחשוב ומה לכל הנושאים האלה, אבל זה מבחינה תקציבית.

דוד אזולאי: עם האופטימיות שלך, אני פוחד שאנחנו נצטרך לקיים דיון נוסף בעוד חודש.

דוד אזולאי: עמירם בוגט: אני תמיד דואג להיות אופטימי.

דוד אזולאי: כשהייתי אצלך נאמרו שמייד הולכים לסגור את הדברים, ואני לא רואה שהדברים נסגרים.

דוד אזולאי: עמירם בוגט: אני מסכים, כי הדברים עוד לא נסגרו.

דוד אזולאי: בטח גבי שוחט יפרט למה הם לא נסגרו ומתי ייסגרו.

אביגדור ליברמן: אני רואה שבאמת יש תנופת התפתחות בדיור הממשלתי.

אביגדור ליברמן: הלשכה המרכזית לסטטיסטיקה ומס הכנסה נכנסו לבניין חדש.

אביגדור ליברמן: גבי שוחט: יחידות המסים.

אביגדור ליברמן: משרד החוץ בונה וכו'.

אביגדור ליברמן: אפשר לומר שלעומת כל תנופת הדיור והבנייה צרכי רשם העמותות באמת צנועים.

אביגדור ליברמן: הוא באמת מתגלגל, דומני מאז קיום הגוף הזה, בכל מיני שכירויות מזדמנות.

אביגדור ליברמן: השאלה אם יש נכונות ואם זה מתוקצב, או שזה פשוט היעדר רצון לפתור את הבעיה.

אביגדור ליברמן: להערכתי, לו היו רוצים לפתור את הבעיה, היו רואים שזה באמת PEANUT במכלול של כל הבעיות.

דוד אזולאי: מר גבי שוחט, שבוע הבא חותמים על החוזה ובזה גמרנו את הדיון, מה דעתך?

דוד אזולאי: גבי שוחט: תשובה כזו בוודאי לא תקבל ממני.

דוד אזולאי: יכולתי לחתום על חוזה גם אתמול, זאת לא הבעיה.

דוד אזולאי: מצוקת הדיור שקיימת בחלק ממשרדי הממשלה לא אופיינית לרשם העמותות.

דוד אזולאי: יש לא מעט משרדים - משרדי ממשלה ויחידות ממשלתיות - שנמצאים במצוקת דיור.

דוד אזולאי: בעניין הזה עשינו לא מעט פעולות.

דוד אזולאי: במהלך השנים האחרונות פעלנו בהיקפים רחבים לתת פתרונות.

דוד אזולאי: יחידת רשם העמותות, שנכללת במסגרת הזו, היא במסגרת אותם צרכים שצריכים לתת להם את הפתרון.

דוד אזולאי: במסגרת המכרז שהיה לנו בירושלים היינו אמורים לתת להם פתרון, והם נכללו במסגרת הזו.

דוד אזולאי: הבעיה היתה כמובן בהסדרת תקציבים מבחינתם, ולאור לוח הזמנים בעניין הזה של מימוש הפרוייקט, מצאנו לנכון שכדי להקל על המצוקה, ניתן להם פתרון ביניים.

דוד אזולאי: לצערנו, החלופות האלו לא התממשו מכל מיני סיבות, שלאו דווקא תלויות בנו.

דוד אזולאי: מה זה פתרון הביניים?

דוד אזולאי: גבי שוחט: חשבנו לתת להם פתרון במתחם הלשכה המרכזית לסטטיסטיקה.

דוד אזולאי: ביניים הלשכה המרכזית לסטטיסטיקה עיכבה את הפינוי שלה, וזה הכניס אותנו לבעיית לוח זמנים.

דוד אזולאי: היתה הצעה להכניס אותם למרכז כלל, וזה דיור שנדחה על ידם.

דוד אזולאי: לאחרונה גיבשנו הצעה חדשה.

דוד אזולאי: אמרתי שאנתק אותה מפתרון הקבע העתידי.

דוד אזולאי: הצעתי להם פתרון מיידי, ואמרתי שזה יחסוך מתהליך המכרז.

דוד אזולאי: אמרתי: היה לי מכרז, אני מוכן לשלב אתכם בעניין הזה, רק תפתרו את בעיית התקציב.

דוד אזולאי: אני לא הגורם שמתקצב, אני הגורם שמבצע.

דוד אזולאי: תביאו את התקציב, ונעמיד לרשותכם את המסגרת.

דוד אזולאי: באותו דיון ב14- בנובמבר יצאו לשטח מר בוגט יחד עם "האיש שלי", התרשמו ונתנו תשובה חיובית.

דוד אזולאי: איפה נציג משרד הפנים?

דוד אזולאי: למה הוא לא הופיע?

דוד אזולאי: גבי שוחט: צריך להסדיר את זה תקציבית.

אביגדור ליברמן: זה מה שאני אמרתי, זה העדר רצון לפתור את הבעיה.

דוד אזולאי: אני מבין שזה תלוי במשרד הפנים, במי במשרד הפנים?

דוד אזולאי: עמירם בוגט: לי אין מושג.

דוד אזולאי: גבי שוחט: הגורם שעומד מולי בנושא הזה זה סמנכ"ל המשרד.

דוד אזולאי: סמנכ"ל המשרד, שלומי נבון, אחראי להביא לי את ההקצאות התקציביות.

דוד אזולאי: כדי לקדם את הפרוייקט הזה, אנחנו צריכים את ההסדרה התקציבית.

דוד אזולאי: אם לא תהיה הסדרה תקציבית - לא יוכלו לממש את הפתרון, מה לעשות?

דוד אזולאי: עמירם בוגט: יש מצב מוזר.

דוד אזולאי: ראינו מקומות, וכל מה שהיה - עלה וירד.

דוד אזולאי: ראינו מקום נוסף שהוא מתאים.

דוד אזולאי: שנינו אומרים שהוא מתאים.

דוד אזולאי: צריך לסגור את נושא הכספים.

דוד אזולאי: אנחנו יושבים מול איש האוצר.

דוד אזולאי: איש אגף התקציבים הוא איש האוצר, חשב משרד הפנים הוא איש האוצר.

דוד אזולאי: כל הדברים האלה הם ביורוקרטיה, שבאמת קטונתי מלהבין אותם, ואני גם לא מנסה להבין אותם.

דוד אזולאי: גבי שוחט: מר עמירם בוגט, אני מתפלא שאתה עכשיו מעלה את הטיעון הזה.

דוד אזולאי: אני לא יושב מול אגף תקציבים.

דוד אזולאי: מי שיושב מול אגף תקציבים זה המשרד, הוא מעלה את הצרכים שלו, מגדיר את הקדימויות שלו, מגדיר את העדיפויות שלו, ובהתאם לזה הגורם באגף התקציבים, שהוא הרפרנט שלכם, ואיש משרד הפנים שהיה צריך להיות כאן היו צריכים לתת תשובות בעניין הזה, לא אני.

דוד אזולאי: אני צריך לקבל את ההתחייבות התקציבית חתומה ומאושרת, כדי שאני אוכל לבצע את העניין.

דוד אזולאי: אגף התקציבים לא צריך לתת לי את האישור.

דוד אזולאי: הוא צריך לתת לכם את האישור, לא לי.

דוד אזולאי: מר גבי שוחט, אני כבר רואה את התסריט הבא.

דוד אזולאי: אתה כרגע אומר שצריך את נציג משרד הפנים, ולמר בוגט אין "עסק" עם נציגי משרד הפנים.

דוד אזולאי: התוצאה היא שהם ימשיכו בעיצומים שלהם, ואלפי עמותות של מוסדות שהולכים לקרוס לא יקבלו תקציבים, ואת אף אחד זה לא מעניין.

אביגדור ליברמן: יש לי פתרון.

אביגדור ליברמן: הדיון פה היום הוא דיון מאד תיאורטי, כי באמת בלי שיושב פה הרפרנט של אגף התקציבים ובלי שיבוא לכאן שלומי נבון ויגיד האם הוא מכניס אותנו לסדר הקדימויות שלו, העסק לא יזוז.

דוד אזולאי: קיבלתי את ההערה.

דוד אזולאי: עמירם בוגט: לדעתי, זה עניין ביורוקרטי, כי שלומי נבון אמר שהוא כן מכניס אותנו לסדר הקדימויות שלו.

דוד אזולאי: אני מייד אפתור את הבעיה.

דוד אזולאי: צבי יעקובזון: אני מדבר פה גם כמי שהיה הרבה שנים במשרד הפנים וגם כמי שיושב בצומת שמקבל המון פניות של אנשים, שלא מסוגלים יותר להתמודד עם הסיפור הזה של משרד רשם העמותות.

דוד אזולאי: לי יש הרגשה שהדיון הזה כרגע הוא עקר, כי אני חושב ששלושתכם נמצאים באותו צד, אתם לא משלושה עברי מתרס.

דוד אזולאי: אני רק לא מבין מה יש לך ללכת לראות איתו מבנים, אם אף אחד לא יאשר לכם את ההוצאה התקציבית הזו.

דוד אזולאי: על מה יש לשוטט?

דוד אזולאי: גבי שוחט: אתה צודק.

דוד אזולאי: צבי יעקובזון: לפי דעתי, הבעיה הזאת גדולה על שלומי נבון.

דוד אזולאי: גבי שוחט: לא, זה היה אצל המנכ"ל.

דוד אזולאי: צבי יעקובזון: אני לא יודע אם הבעיה היא בתוך משרד הפנים, או במשרד האוצר.

דוד אזולאי: אני מתחיל לחשוב שיד ימין לא יודעת מיד שמאל.

דוד אזולאי: השאלה אם במשרד האוצר יש אדם שמרכז את הצרכים של כל משרדי הממשלה.

דוד אזולאי: גבי שוחט.

אביגדור ליברמן: הוא מייצג את הדיור הציבורי?

דוד אזולאי: את הדיור הממשלתי במשרד האוצר.

דוד אזולאי: צבי יעקובזון: השאלה המרכזית היא האם יש תקציב לכל משרדי הממשלה, ואז כל משרד ממשלתי רב על נתח, או שלכל משרד ומשרד מוקצב תקציב לעצמו.

דוד אזולאי: אם הבעיה היא במשרד הפנים, אז הבעיה היא לא שלומי נבון, אלא השר או המנכ"ל, ועל זה אני יכול להגיד לכם שרוב היחידות של משרד הפנים יושבות באותם תנאים כמו של עמירם בוגט.

דוד אזולאי: עמירם בוגט: בשום פנים ואופן.

דוד אזולאי: צבי יעקובזון: ראית איך יושבת בתיה כרמון?

דוד אזולאי: עמירם בוגט: זה גן עדן לעומתי.

דוד אזולאי: מר צבי יעקובזון, אתה ביקרת אצל רשם העמותות?

דוד אזולאי: צבי יעקובזון: בסדר, אני אתקן את המשפט: גם אם כל היחידות במשרד הפנים יושבות, פועלות ומתפקדות באותם תת תנאים, עדיין רשם העמותות חייב לקבל סופר עדיפות, וזה בגלל האנשים שנכנסים לשם, למשל: בקומה של בתיה כרמון ומינהל אוכלוסין, או אפילו בקומה למעלה יותר, זאת לא קבלת קהל.

דוד אזולאי: הדלת נעולה עם שומר, במקרה אדם אחד בחודש בא לרפי כהן.

דוד אזולאי: אצלם נכנסים יום יום עשרות ואלפים.

דוד אזולאי: כך שאני אומר שאם טעיתי, אז ודאי.

דוד אזולאי: כל משרד הפנים מתפקד היום כמו לפני 40 שנה.

דוד אזולאי: אני לא רוצה לחשוד, אבל יש לי הרגשה שדווקא הפרוייקט שלהם לא מעניין את המשרד.

דוד אזולאי: כי הם חסכו הרבה כסף למדינת ישראל.

דוד אזולאי: צבי יעקובזון: אני לא יודע למה, אולי בגלל האוכלוסייה שנכנסת.

דוד אזולאי: אני זוכר את המשרד הזה עוד מימי יואל יפת.

דוד אזולאי: אם לא עמירם בוגט שבכוח עצמו הפך את זה למן פונקציה חיה ונושמת ובועטת, אני לא יודע אם מישהו היה מסתכל על המקום הזה בכלל, זה היה ממשיך לתפקד כמו מעלה אבק.

דוד אזולאי: אני לא אתן עצות ליושב ראש הוועדה, במיוחד כשראיתי בדיון הקודם שאתה יודע לנהל את הוועדה הזאת.

דוד אזולאי: אבל הייתי מבקש רשימה מדוייקת של כל משרדי הממשלה, או במרוכז או משרד-משרד: מי ומה עבר עד היום, לפי איזה קריטריונים עברו עד היום, לאיזה מבנים עברו עד היום.

אביגדור ליברמן: אתה לא יכול, אתה יכול לבדוק רק כלפי משרד הפנים.

אביגדור ליברמן: צבי יעקובזון: אבל אם כל משרדי הממשלה מרוכזים במשרד האוצר?

אביגדור ליברמן: בסדר, אז לכל משרד יש תקציב משלו, כולל לנושא דיור.

אביגדור ליברמן: צבי יעקובזון: זאת אומרת, כל משרד קובע לעצמו כמה הוא מקציב לתחום הזה?

אביגדור ליברמן: ! אם כך, אז זה רק שר הפנים.

אביגדור ליברמן: גבי שוחט: אני חושב שהתהליך לא ברור.

אביגדור ליברמן: אין ספק שקיימת בעיית מצוקה.

אביגדור ליברמן: אתה היית בסיור, ואני גם הייתי בסיור.

אביגדור ליברמן: ההתרשמות קיימת.

דוד אזולאי: קשה.

דוד אזולאי: גבי שוחט: איך אמרתי?

דוד אזולאי: זה לא אופייני רק לרשם העמותות.

דוד אזולאי: אני רוצה לומר לך שבשיתוף פעולה נכון וטוב עם משרד הפנים, בשנים מסויימות נתנו לא מעט פתרונות, אבל צריך לזכור, יש לזה השלכות תקציביות, וזאת פונקציה של תקציב.

דוד אזולאי: למשרד יש תקציב.

דוד אזולאי: הוא אומר: אדון הדיור הממשלתי, זה התקציב שלי בשנה הזאת, אני צריך פתרון ליחידה הזאת וליחידה שם, ובהתאם לזה אני יכול להקצות את המשאבים שלי לפתרון הזה.

דוד אזולאי: דיור ממשלתי זה גוף מקצועי שמלווה את התהליך, מגדיר את הצרכים ומבצע - -

אביגדור ליברמן: עזוב, דיור ממשלתי זה צד טכני.

אביגדור ליברמן: גבי שוחט: כל הנושא של הסדרת תקציבים הוא של המשרד מול היחידה שלו מול רפרנט אגף תקציבים.

דוד אזולאי: אני רוצה להתקדם.

דוד אזולאי: אם יבוא עכשיו מנכ"ל משרד הפנים או הסמנכ"ל ויגיד: אנחנו מוכנים, יש לנו תקציב, האם מבחינתכם אין בעיה?

דוד אזולאי: גבי שוחט: מחר אנחנו נכנסים לעבודה.

אביגדור ליברמן: החשב חייב להתחייב כלפי אגף התקציבים.

אביגדור ליברמן: עמירם בוגט: זה העניין, כי התקציב הוא שלי, לא של שלומי נבון.

דוד אזולאי: החשב יתקצב את זה, כשיש לו מה לתקצב.

דוד אזולאי: עמירם בוגט: יש לי סעיף תקציבי נפרד.

דוד אזולאי: גבי שוחט: מכיוון שנשאלה פה שאלה איך בכל זאת - אין לי סמכות או יש לי סמכות - אני מראה לו מקומות, מר יעקובזון אתה צודק, אני בדרך כלל לא יוצא לשטח ולא מראה מקומות, אבל במקרה הזה, מאחר שבאמת ראיתי את המצוקה, ניסיתי לעבוד במקביל עד שהעניין הזה יוסדר.

דוד אזולאי: מה, אני אמתין עד שיהיה לי תקציב ואז אני אראה לו את זה?

דוד אזולאי: צבי יעקובזון: הוא אומר שזה מהתקציב שלו, אז מה מונע?

דוד אזולאי: חסרה לנו פה חולייה אחת, וזה משרד הפנים שנציגיו לא הופיעו לכאן.

דוד אזולאי: הם היו צריכים להיות פה.

אביגדור ליברמן: תזמין בפעם הבאה גם את הסמנכ"ל וגם את החשב.

אביגדור ליברמן: גבי שוחט: היתה ישיבה בחוץ תוך כדי הדיון פה.

אביגדור ליברמן: "תפסנו" את נציג אגף תקציבים, ובשיחת ועידה עם חשב המשרד, הם דאגו להסדיר את העניין הזה.

אביגדור ליברמן: בעקבות השיחה שהיתה - מאחר שכולנו נוכחנו באותו מעמד - יש להניח שהחשב קיבל את התשובה המתאימה מבחינת אגף תקציבים כדי שיוכל לשחרר את האישור, אבל גם הוא מוגבל מבחינת הנחיות החשב הכללי.

אביגדור ליברמן: אני מניח שמבחינה זו המגבלה הוסרה.

אביגדור ליברמן: יש להניח שהשבוע הוא יוציא את האישור, ועם קבלת האישור נוכל לממש את הפתרון.

אביגדור ליברמן: עמירם בוגט: הייתי במקצועי עורך דין.

אביגדור ליברמן: פעמים רבות אתה מגיע לדיון בבית משפט וכשאתה עומד להיכנס בדלת פנימה, פתאום סוגרים את כל העניינים ופתאום כל הבעיות שהיו נפתרות.

אביגדור ליברמן: גבי שוחט: סליחה, אתם יכולתם לסגור את הנושא הזה מזמן.

דוד אזולאי: הוא צריך להעביר את התקציב למשרד האוצר, משרד האוצר מתחייב.

דוד אזולאי: צבי יעקובזון: אם התקציב אצלו - זאת אומרת, לא חסר תקציב במשרד הפנים?

דוד אזולאי: עמירם בוגט: אני צריך חשב, ואין לי חשב.

דוד אזולאי: אני לא יחידת סמך.

דוד אזולאי: צבי יעקובזון: איזה אינטרס יש לחשב המשרד לעכב דבר כשזה לא מכסף של המשרד?

דוד אזולאי: גבי שוחט: אם העניין לא נסגר ואין הקצאה מתאימה לעניין הזה, קל מאד לדבר בסיסמאות שיש לו תקציב.

דוד אזולאי: יכול להיות שאין לו אפשרות לממש את התקציב הזה.

דוד אזולאי: עמירם בוגט: בשיחה שהיתה כרגע בחוץ השתתפו:

דוד אזולאי: גבי שוחט, הרפרנט שלנו יוסי כהן, ובטלפון מהצד השני חשב משרד הפנים ואני.

דוד אזולאי: לפי מה שהבנו, הדברים שאמר יוסי כהן מלווים במכתב שהוא ישלח פלוס מכתב שהוא ישלח לחשב שלי עם תיאור העלויות - -

דוד אזולאי: מתי יוצא המכתב הזה?

דוד אזולאי: עמירם בוגט: אני מקווה שעוד היום.

דוד אזולאי: או היום או מחר.

דוד אזולאי: גבי שוחט: אני הבנתי שחשב המשרד מחכה לאישור של אגף התקציבים.

דוד אזולאי: עמירם בוגט: ובנוסף הוא רוצה מכתב של תיאור עלויות.

דוד אזולאי: אולי נקיים מחר אחר הצהריים ישיבה לא פורמלית בעניין הזה?

דוד אזולאי: גבי שוחט: אני מציע שתבוא לעשות חנוכת בית.

דוד אזולאי: כן, אבל אני רוצה לחנוך את זה בחנוכה.

דוד אזולאי: עמירם בוגט: אל תצפה לחנוכת בית בחנוכה הקרוב, כי פה מדובר על עוד שנה.

דוד אזולאי: אנחנו מדברים על פורים.

דוד אזולאי: גבי שוחט: אני מרשה לעצמי להעיר פה הערה, ואין לי שום כוונה אישית במישור הזה אליך.

דוד אזולאי: אם שיתוף הפעולה באמת יהיה כמו שהיה עד היום עם משרד הפנים, זה לא יהיה גם חנוכה הבא.

דוד אזולאי: יפה שפירא, אני מציע לקיים ישיבה לא פורמלית עם גבי נחום, שלומי נבון, גבי שוחט ועמירם בוגט או היום או מחר אחר הצהריים.

דוד אזולאי: עמירם בוגט: לא היום, בוא נלך על מחר.

דוד אזולאי: צבי יעקובזון: לא, השאלה אם צריך לזמן עוד אנשים.

אביגדור ליברמן: הפורום הזה מספיק בהחלט.

דוד אזולאי: האם יש אפשרות לדחות את מועד הגשת הדוחות על מנת שיקבלו אישור ניהול תקין, כי אתם הגבלתם את זה?

דוד אזולאי: עמירם בוגט: זה לא אני, זאת החלטת ועדת שרים לביקורת.

דוד אזולאי: צריך להגיש בקשה לשר רמון וצריך לדבר איתו.

דוד אזולאי: אני בעד.

דוד אזולאי: אנחנו נכין את זה עכשיו ביחד.

דוד אזולאי: אני רוצה להוציא בקשה לשר חיים רמון.

דוד אזולאי: אתם בעיצומים, ובינתיים לאנשים לא מעבירים את ההקצבות שמגיעות להם.

דוד אזולאי: צבי יעקובזון: אני חושב שצריך להפסיק את העיצומים האלה.

דוד אזולאי: צבי יעקובזון, אני לא יכול להגיד להם להפסיק את העיצומים.

דוד אזולאי: צבי יעקובזון: גבי נחום עוד נלחץ מהעיצומים?

דוד אזולאי: יכול להיות שאם לא הייתי רואה את המצב, הייתי פונה ומבקש.

דוד אזולאי: צבי יעקובזון: אני חושב שכמחווה לזה שנכנסת בעובי הקורה, הם היו צריכים להפסיק את העיצומים.

דוד אזולאי: אחר הצהרים, כשנקיים את המפגש הזה עם גבי נחום ועם שלומי נבון, אולי על סמך הפגישה הזאת, כשנסגור את כל הקצוות, אני אוכל לפנות אליכם ולבקש להפסיק את העיצומים.

דוד אזולאי: צבי יעקובזון: עד מתי יימשכו העיצומים?

דוד אזולאי: עמירם בוגט: בוא נדבר מחר.

דוד אזולאי: הסיכום הוא שאנחנו נקיים את הישיבה הלא פורמלית הזאת עם גבי נחום ועם שלומי נבון יחד עם גבי שוחט ועמירם בוגט או היום או מחר אחר הצהריים.

דוד אזולאי: צבי יעקובזון: אתה יכול לזמן גם את המנכ"ל, כי אולי גבי נחום יגיד על כל דבר "אני עם המנכ"ל"?

דוד אזולאי: ולאחר מכן אני אוכל לבקש להפסיק את העיצומים.

דוד אזולאי: גבי שוחט: אני חושב שאפשר לבקש להפסיק את העיצומים.

דוד אזולאי: מאחר שראיתי את המצוקה הקשה, קשה לי.

דוד אזולאי: תודה רבה, אני נועל את הישיבה.